Ir-Regolament tal-Kunsill (KE) Nru 360/2000
ta' 1-14 ta' Frar 2000 li
jimponi dazju definittiv kontra d-dumping fuq l-imporazzjonijiet tal-manjeżja maħruqa mejta (issinterizzata) li toriġina fir-Repubblika Popolari taċ-Ċina
IL-KUNSILL TA' L-UNJONI EWROPEA,
Wara li kkonsidra t-Trattat li jistabbilixxi l-Komunità Ewropea,
Wara li kkonsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni mill-importazzjonijiet mixtrija taħt il-prezz minn pajjiżi mhux membri tal-Komunità Ewropea [1], u b'mod partikolari l-Artikolu 9 u 11(2) tiegħu,
Wara li kkonsidra l-proposta ssottomessa mill-Kummissjoni wara li ġie kkonsultat il-Kumitat Konsultattiv,
Billi:
A. IL-PROĊEDURA
1. Il-Miżuri fis-seħħ
(1) F'Diċembru 1993, ġew imposti miżuri kontra d-dumping bir-Regolament tal-Kunsill (KE) Nru 3386/93 [2] fil-għamla ta' dazju varjabbli assoċjat ma' prezz minimu ta' l-importazzjoni ta' ECU 120/tunnellata metrika fuq l-importazzjonijiet tal-manjesa maħruqa mejta (issinterizzata) (minn issa ‘l quddiem imsejħa DBM) li toriġina fir-Repubblika Popolari taċ-Ċina. Il-perjodu taż-żmien li kien il-bażi ta' l-investigazzjoni kopra l-perjodu mill-1 ta' Lulju 1990 sat-30 ta' Ġunju 1991.
2. It-talba għar-rivista
(2) Wara l-pubblikazzjoni ta' avviż dwar l-iskadenza imminenti ta' dawn il-miżuri ta' kontra d-dumping fis-seħħ fuq l-importazzjonijiet tad-DBM li toriġina fir-Repubblika Popolari taċ-Ċina [3], il-Kummissjoni rċeviet, f'Ġunju 1998, talba għal rivista ta' dawn il-miżuri skond l-Artikolu 11(2) tar-Regolament tal-Kunsill (KE) Nru 384/96 (minn issa ‘l quddiem imsejjaħ ir-"Regolament Bażiku").
(3) It-talba kienet iddepożitata mill-Eurometaux, huwa u jaġixxi f'isem il-produtturi Komunitarji (minn issa ‘l quddiem imsejħa il-"produtturi applikanti") li r-riżultat kolletiv r-riżultat tal-ħruġ tal-prodott interessat jikkostitwixxi 62 % tal-produzzjoni Komunitarja tad-DBM.
(4) It-talba kienet imsejsa fuq ir-raġunijiet illi l-iskadenza tal-miżuri x'aktarx li kienet tirriżulta fir-rikorrenza tad-dumping u fi ħsara għall-industrija Komunitarja. Wara li ġie stabbilit, wara konsultazzjoni mal-Kumitat Konsultattiv, illi teżisti xiehda biżżejjed sabiex tinbeda rivista, il-Kummissjoni fetħet investigazzjoni [4] skond l-Artikolu 11(2) tar-Regolament Bażiku.
3. L-investigazzjoni
(5) Il-Kummissjoni tat parir uffiċjali lill-produtturi applikanti Komunitarji, lill-esportaturi u lill-produtturi esportaturi kif ukoll lill-assoċjazzjonijiet rappreżentattivi magħrufa li huma interessati, u lir-rappreżentanti tal-gvern esporatur, bil-ftuħ tar-rivista. Il-Kummissjoni bagħtet kwestjonarji lil dawn il-partijiet kollha u lil dawk li għamlu lilhom infushom magħrufa ġewwa l-limiti taż-żmien iffissat fl-avviż dwar il-bidu. B'żieda ma' dan, ingħata parir lil tliet produtturi magħrufa fit-Turkija, li kien magħżul bħala pajjiż analogu, dwar il-bidu tar-rivista u ntbagħtulhom kwestjonarji. Il-Kummissjoni tat ukoll lill-partijiet interessati l-opportunità li jagħmlu l-veduti tagħhom magħrufa bil-miktub u li jitolbu smigħ.
(6) L-applikanti Komunitarji kollha wieġbu l-kwestjonarju. La l-esportaturi Ċiniżi u l-produtturi esportaturi u lanqas l-importaturi ma wieġbu l-kwestjonarju. Madankollu, importatur għamel il-veduti tiegħu magħrufa bil-miktub u ieħor ipprovda ċertu tagħrif. Żewġ utenti wieġbu l-kwestjonarju u ieħor ippovda ċertu tagħrif.
(7) Il-Kummissjoni fittxet u vverifikat it-tagħrif kollu li dehrilha meħtieġ bil-għan li tistabbilixxi l-kontinwazzjoni x'aktarx jew ir-rikorrenza x'aktarx tad-dumping u l-ħsara u l-interess Komunitarju. Twettqu viżti ta' verifika fil-fondi tal-kumpanniji li ġejjin:
(a) il-produtturi applikanti Komunitarji;
- Il-Grecian Magnesite S.A., ta' Ateni, fil-Greċja
- il-Magnesitas Navarras, ta' Pamplona, fi Spanja;
(b) produttur f'pajjiż analogu;
- il-Kümas AS, ta' Kütahya, fit-Turkija;
(ċ) utenti fil-Komunità:
- Is-Sambre et Dyle, fil-Belġju,
- il-Bet-Ker-Oy, fil-Finlandja.
(8) L-investigazzjoni fil-kontinwazzjoni jew ir-rikorrenza tad-dumping kopriet il-perjodu taż-żmien mill-1 ta' Jannar 1998 sal-31 ta' Diċembru 1998 (minn issa ‘l quddiem imsejjaħ l-"IP") L-eżami tal-kontinwazzjoni jew ir-rikorrenza tal-ħsara koprew i l-perjodu taż-żmien mill-1 ta' Jannar 1994 sat-tmiem ta' l-IP (minn issa ‘l quddiem imsejjaħ il-"IIP").
B. IL-PRODOTT TAĦT KONSIDEAZZJONI U PRODOTT BĦALU
1. Il-prodott taħt konsiderazzjoni
(9) Il-prodott taħt konsideraazzjoni huma l-manjeżja maħruqa mejta (DBM) li tiġi pproċessata mill-magneżit, li jinstab b'mod naturali fil-karbonat tal-manjeżju. Sabiex tiġi prodotta d-DBM, il-karbonat tal-manjeżju jrid jinqata' mill-minjieri, jitkisser, jiġi magħżul imbgħad maħruq f'forn f'temperaturi ta' minn 1500 sa 2000 °C. Ir-riżultat hwua DBM b'kontenur ta' MgO (ossidju tal-manjeżju) li jkun jinstab f'minn 80 sa 98 %. L-impuritajiet ewliena fid-DBM huma l-SiO2, il-Fe2O3, il-Al2O3, il-CaO u l-B2O3 (l-ossidu tas-silikon, l-ossidu tal-ħadid, l-ossidu ta' l-aluminju, l-ossidu tal-kalċju u l-ossidu tal-boron rispettivament). Id-DBM hija prinċipalment użata fl-industrija refrattorja sabiex tagħmel refrazzjonijiet iffurmati u mhux iffurmati. Ma jeżistu l-ebda differenzi sinifikanti fil-kimika bażika, fil-karatteristiċi fiżiċi, fil-bidla ta' waħda ma' l-oħra meta kollox jibqa' kif inhu u fl-użi tal-prodott taħt konsiderazzjoni. Għalhekk, bħal fl-investigazzjoni ta' qabel, għandhom jiġu kkonsidrati l-gradi kollha tad-DBM biex jagħmlu prodott wieħed għall-għan ta' din l-investigazzjoni.
2. Il-prodott bħalu
(10) Ġie pretest minn utent tal-prodott taħt konsiderazzjoni illi d-DBM mir-Repubblika Popolari taċ-Ċina ma kienx prodott li jixxiebah meta pparagunat mad-DBM prodotta u mibjugħa fil-Komunità. Dan l-utent allega differenzi f'ċerti karatteristiċi, bħlama hi l-kwalità. F'dan ir-rigward, l-investigazzjoni wriet illi l-manjeżit jiġi estratt u pproċessat f'DBM f'manjieri li jixxiebhu; barra minn hekk, dan ta' l-aħħar jintuża għalbiex tintgħamel l-istess firxa ta' prodotti refrattorji. Filwaqt li l-metodi ta' l-estrazzjoni, il-kontenut tal-MgO tad-depożitu u l-proċess tal-produzzjoni jistgħu jvarjaw, dawn id-differenzi ma għandhomx imġiba sinifikanti fuq il-prodott aħħari u mhumiex hekk li jiġġustifikaw il-pretensjni illi d-DBM li toriġina fir-Repubblika Popolari taċ-Ċina u d-DBM prodotti fil-Komunità huma differenti f'termini tal-karatteristiċi kimiċi u fiżiċi. Dan huwa kkonfermat mill-fatt illi kemm il-produtturi Komunitarji u kemm l-esportaturi Ċiniżi għandhom numru ta' klijenti komuni.
(11) Għalhekk, is-DBM esportata lejn il-Komunità mr-Repubblika Popolari taċ-Ċina, id-DBM prodotta u mibjugħa mill-industrija Komunitarja li tilmenta fil-Komunità u d-DBM prodotta u mibjugħa fis-suq domestiku fit-Turklija huma kkonsidrati li huma prodotti simili fit-tifsira ta' l-Artikolu 1(4) tar-Regolament Bażiku.
Ċ. IL-PROBABBILTÀ TAL-KONTINWAZZJONI TAD-DUMPING
1. Rimarki preliminari
(12) Skond l-Artikolu 11(2) tar-Regolament Bażiku, il-għan ta' dan it-tip ta' rivista rigward l-aspetti tad-dumping huwa li jistabbilixxi jekk l-iskadenza tal-miżuri twassalx jew le għall-kontinwazzjoni jew ir-rikorrenza tad-dumping.
2. Il-pajjiż analogu
(13) Meta kien jiġi stabbilit il-valur normali, ingħata qies tal-fatt illi għal din l-investigazzjoni il-valur normali ta' l-importazzjonijiet mir-Repubblika Popolari taċ-Ċina kellu jiġi msejjes fuq l-infomazzjoni minn ekonomija tas-suq ta' pajjiż terz. F'dan ir-rigward, it-Turkija kienet prevista bħala ekonomija approprjata ta' pajjiż terz fl-avviż tal-bidu. Importatur mhux irrelatat issottometta illi t-Turkija ma kenitx approprjata għar-raġuni illi l-aċċess għall-materji prima fit-Turkija kien iktar diffiċli milli mir-Repubblika Popolari taċ-Ċina: il-minjieri tal-manjeżit fit-Turkija ma jgawdux l-istess vantaġġi naturali bħal fir-Repubblika Popolariu taċ-Ċina hekk illi fuq dawn il-kondizzjonijiet l-ispejjeż ta' l-estrazzjoni u l-produzzjoni kienu ogħla milli tal-minjieri Ċiniżi. Barra minn hekk, l-istess importatur ippretenda illi s-suq domestiku Tork kien żgħir wisq biex ikun rappreżentattiv tas-suq Ċiniż. Madankollu, dan l-importatur ma ssuġġeriex ekonomija tas-suq alternattiva ta' pajjiż terz.
(14) Il-Kummissjoni eżaminat jekk it-Turkija, li diġà kienet użata bħala ekonomija tas-suq ta' pajjiż terz fl-investigazzjoni ta' qabel, kenitx għadha għażla raġjonevoli. B'mod partikolari, instab illi mill-inqas tliet kompaniji Torok kienu pproduċew u biegħu id-DBM fit-Turkija fi kwantitajiet sinifikanti f'kompetizzjoni ma' xulxin u ma' esportaturi minn pajjiżi oħra. Il-kwistjoni ta' l-aċċess għall-materji prima, billi kienet eħfef fir-Repubblika Popolari taċ-Ċina milli fit-Turkija, kienet indirizzata fl-investigazzjoni oriġinali u l-ebda xiehda ġdida ma' ġiet issottomessa sabiex tibdel il-konklużjoni illi t-Turkija kienet ekonomija approprjata tas-suq ta' pajjiż terz. Safejn u sakemm dawn id-differenzi kienu murija li jeżistu, dawn setgħu jitqiesu billi jintgħamlu l-aġġustamenti meħtieġa skond l-Artikolu 2(10) tar-Regolament Bażiku (ara l-premessa 19). Fid-dawl ta' hawn fuq, kienet indirizzata talba għall-koperazzjoni lit-tliet produtturi Torok magħrufa li minnhom wieħed aċċetta li jikkopera.
3. Il-valur normali
(15) Sabiex jiġi stabbilit il-valur normali, l-ewwel ġie stabbilit għall-uniku produttur Tork li kkopera jekk il-volum totali tal-bejgħ domestiku taħt konsiderazzjoni kienx rappreżentattiv skond l-Artikolu 2(2) tar-Regolament Bażiku, jiġifieri jekk dan il-bejgħ kienx jirrappreżenta iktar minn 5 % tal-volum tal-bejgħ tal-prodott interessat esportat mir-Repubblika Popolari taċ-Ċina lejn il-Komunità. Il-bejgħ domstiku fil-kwistjoni kien misjub rappreżentattiv.
Wara dan, ġie stabbilit jekk kienx sar bejgħ domestiku biżżejjed tal-prodott taħt konsiderazzjoni fil-kors ordinarju tal-kummerċ skond l-Artikolu 2(4) tar-Regolamentr Bażiku. Billi l-volum tat-transazzjonijiet bi qligħ kien inqas minn 80 %, imma mhux inqas minn 10 % tal-bejgħ, il-valur normali ġie stabbilit fuq il-bażi tal-prezzijiet medji ppeżati attwalment imħallsa għall-bejgħ bi qligħ tal-prodott taħt konsiderazzjoni.
4. Il-prezz ta' l-esportazzjoni
(16) Mogħti n-nuqqas ta' koperazzjoni mill-esportaturi Ċiniżi, il-prezz ta' l-esportazzjoni kellu jiġi msejjes fuq il-fatti disponibbli skond l-Artikolu 18 tar-Regolament Bażiku. Ġew magħżula ċ-ċifri ta' l-Eurostat bħala l-bażi approprjat sabiex jiġi stabbilit il-prezz. Il-livelli tal-prezzijiet medji ta' l-Eurostat kienu kkonfermati b'riferiment għat-tagħrif miksub mill-importatur li kkopera.
5. Il-paragun
(17) Il-valur normali medju ppeżat kien ipparagunat mal-prezz medju ppeżat ta' l-esportazzjoni tad-DBM, it-tnejn fil-livell ta' frank abbord (fob) fil-port tal-pajjiż produttur.
(18) Bil-għan li jiġi żgurat paragun ġust bejn il-valur normali u l-prezz ta' l-esportazzjoni, tqiesu d-differenzi fil-fatturi li jaffettwaw il-paragunabbiltà tal-prezzijiet skond l-Artikolu 2(10) tar-Regolament Bażiku. F'dan ir-rigward, ġew magħmula aġġustamenti għat-tagħbija lejn il-ġewwieni, l-assigurazzjoni, it-tqandil, u t-tagħbija ta' fuq il-baħar u l-ispejjeż anċillari u l-ispejjeż ta' kreditu.
(19) Fl-investigazzjoni ta' qabel ġie aċċettat illi l-aċċess għall-materji prima kien eħfef fir-Repubblika Popolari taċ-Ċina milli fit-Turkija. Mingħajr ebda tagħrif issottomess li jindika kull bidla f'dan ir-rigward, kienet mogħtija konċessjoni sabiex titqies id-differenza fir-rati ta' l-estrazzjoni bejn iż-żewġ pajjiżi. Ġie deċiż li jiġi applikat l-istess aġġustament għall-valur normali bħalma kien ġie applikat fl-investigazzjoni ta' qabel, jiġifieri tnaqqis fil-valur normali li jikkorrispondi għal 20 % ta' l-ispejjeż ta' l-estrazzjoni misjuba għall-produttur Tork li kkopera.
(20) Iktar minn hekk, bħal fl-investigazzjonijiet ta' qabel, kien ikkonsidrat illi s-safa tal-materja prima tar-Repubblika Popolari taċ-Ċina kien ogħla mill-materja prima Torka u għalhekk sar aġġustament sabiex iqis din id-differenza.
6. Il-marġini tad-dumping
(21) Il-paragun bejn il-valur mormali u l-prezz ta' l-esportazzjoni wera l-eżistenza ta' dumping, bil-marġini tad-dumping egwali għall-ammont li bih il-valur normali, hekk stabbilit, qabeż il-prezz ta' l-esportazzjoni lejn il-Komunità. Il-marġini tad-dumping misjub, bħala perċentwal tal-prezz ta' l-importazzjoni fuq il-fruntiera Komunitarja bil-prezz, l-assigurazzjoni u t-trasport (cif) kien sostanzjali ħafna, fl-ordni ta' 50 %.
(22) Għar-raġunijiet illi d-dumping sar f'livelli sinifikanti ħafna matul il-IP kollu, huwa kkonsidrat probabbli ħafna illi d-dumping jissokta, mill-inqas l-iktar f'livelli simili, jekk il-miżuri jitneħħew.
Ċ. IL-PROBABBILTÀ TAR-RIKORRENZA TAD-DUMPING
(23) Mogħtija l-eżistenza ta' volumi kbar ta' importazzjonijiet b'livelli għolja ta' dumping, mhux ikkonsidrat meħtieġ li jiġi eżaminat jekk jirrikorrix id-dumping jekk jitneħħew il-miżuri.
E. ID-DEFINIZZJONI TA' L-INDUSTRIJA KOMUNITARJA
(24) Matul il-IP, kien hemm erba' produtturi tad-DBM fil-Komunità. L-investigazzjoni stabbiliet illi żewġ produtturi applikanti Komunitarji rrappreżentaw 62 % tal-produzzjoni Komunitarja tad-DBM u, għalhekk, jikkostitwixxu l-industrija Komunitarja fit-tifsira ta' l-Artikolu 4(1) tar-Regolament Bażiku.
(25) Għandu jiġi nnotat illi tnejn mill-erba' produtturi Komunitarji li rrappreżentaw l-industrija Komunitarja fl-investigazzjoni ta' qabel temmew l-attività tagħhom fis-sena 1991, jiġifieri matul il-kors ta' l-investigazzjoni ta' qabel. Iż-żewġ produtturi kienu l-Magnomin SA, ta' Tessaloniki, fil-Greċja u l-Financial Mining, Industrial & Shipping Corporation (Fimisco), ta' Ateni, fil-Greċja. Il-Fimisco kienet illikwidata fis-sena 1992 u l-attiv tagħha kien mibjugħ fis-sena 1996 lill-produttur refrattorju, Viomagn, tal-Greċja. Għalkemm il-Viomagn ma kenitx fost l-applikanti fl-investigazzjoni preżenti, qiegħda tagħtija appoġġ. Rigward in Magnomin, din temmet il-ħidmiet tagħha b'mod definittiv minn meta skaditilha l-liċenza tat-tħaffir tal-minjieri fis-sena 1997.
(26) Fejn jirrigwarda l-produttur Veitsch-Radex ta' l-Awstrija, li ma kkoperax (imma lanqas ma oppona), l-investigazzjoni wriet illi hija produttur integrata għal kollox iktar ‘l isfel fis-sengħa ‘l isfel, li tuża r-riżultat tal-produzzjoni tagħha tad-DBM b'mod esklussiv għall-konsum intern.
F. L-ANALIŻI TAS-SITWAZZJONI FIS-SUQ KOMUNITARJU
1. Il-Konsum fis-suq Komunitarju
(27) Il-konsum Komunitarju apparenti tad-DBM ġie stabbilit fuq il-bażi ta':
- il-volumi tal-bejgħ tal-produtturi Komunitarji fil-Komunità,
- l-importazzjonijiet fil-Komunità tad-DBM mir-Repubblika Popolari taċ-Ċina,
- l-importazzjonijiet fil-Komunità tad-DBM mill-pajjiżi terzi l-oħra kollha.
(28) Fuq dan il-bażi, matul il-IIP, il-konsum naqas bi 2 % minn madwar 497000 tunnellata metrika għal madwar 468000 tunnellata merika fil-IIP. B'mod partikolari, wara quċċata fis-sena 1995 (ta' + 20 % meta pparagunat mas-sena 1994), id-domanda naqset bla waqfien meta laħqet l-iktar livell baxx fis-sena 1997. Is-suq irkupra għal tkabbir konsiderevoli matul l-IP, meta l-konsum żdied bi 13 % meta pparagunat mas-sena 1997.
2. L-importazzjonijiet mill-pajjiż interessat
(a) Il-volum ta' l-importazzjonijiet u s-sehem tas-suq ta' l-importazzjonijiet interessati fil-IIP
(29) Il-volum ta' l-importazzjonijiet tad-DBM li oriġinat fir-Repubblika Popolari taċ-Ċina matul il-IIP ma segwiex ix-xejra tal-konsum. Bejn is-sena 1994 u l-IP, l-importazzjonijiet Ċiniżi żdiedu b'madwar 10 % minn madwar 238000 tunnellata metrika għal madwar 26100 tunnellata metrika, filwaqt li l-konsum Komunitarji naqas bi 2 %. Barra minn dan, bejn is-sena 1997 u l-IP, l-importazzjonijiet interessati żdiedu bi 30 %, filwaqt li l-konsim żdied bi 13 % biss, Irid jiġi nnotat illi l-volum importat matul il-IP (260967 tunnellata metrika) huwa sinifikament ogħla mill-livell korrispondenti ta' l-importazzjonijiet misjuba matul l-IP fl-investigazzjoni ta' qabel (176000 tunnellata metrika).
(30) Is-sehem tas-suq ta' l-importazzjonijiet li oriġinaw mir-Repubblika Popolari taċ-Ċina żdied minn 48 % fis-sena 1994 għal 54 % fil-IP. Ta' min jinnota illi matul l-IP fl-investigazzjoni ta' qabel, is-sehem Ċiniż tas-suq kien stabbilit f'livell li jikkorrispondi għall-indiċi ta' 85 meta mqabbel ma' livell ta' 100 fis-sena 1994.
(b) L-evoluzzjoni tal-prezzijiet u l-imġiba tal-prezzijiet ta' l-importazzjonijiet tal-prodott interessat
(i) L-evoluzzjoni tal-prezzijiet ta' l-importazzjonijiet interessati
(31) Minħabba n-nuqqas ta' kull koperazzjoni mill-esportaturi Ċiniżi, l-evoluzzjoni tal-prezzijiet ta' l-importazzjonijiet mir-Repubblika Popolari taċ-Ċina matul il-IIP ġiet stabbilita skond l-informazzjoni ta' l-Eurostat, fuq il-bażi tal-prezzijiet medji ta' l-importazzjoni, bil-prezz, assigurazzjoni u trasport (cif). Dawn il-prezzijiet żdiedu b'madwar 10 % matul l-IIP. B'mod partikolari, fis-snin 1994 u 1995, jiġifieri immedjatament wara l-imposizzjoni tal-miżuri definittivi kontra d-dumping, il-prezzijiet tad-DBM li toriġina fir-Repubblika Popolari taċ-Ċina fil-Komunità żdied b'madwar 16 %. Madankollu, mis-sena 1994 dawn il-prezzijiet bdew jonqsu, bil-ftit imma b'mod kostanti, kull sena. Il-prezzijiet matul il-IIP dejjem kienu ogħla mill-prezz minimu. Għandu jiġi nnotat illi l-prezz medju ta' l-importazzjonijiet bil-prezz l-assigurazzjoni u t-trasport (cif) matul il-perjodu taż-żmien ta' l-investigazzjoni kien madwar 90 ECU/tunnellata metrika.
(32) L-evoluzzjoni tal-prezzijiet ta' l-importazzjonijiet li oriġinaw fir-Repubblika Popolari taċ-Ċina għandha tidher fid-dawl ta' żewġ elementi prniċipali misjuba matul l-investigazzjoni. L-ewwenett, l-Eurostat ma jidhirx li bilfors huwa eżatt. Fil-fatt, il-prezzijiet ta' l-importazzjonijiet matul l-investigazzjoni fuq il-bażi tat-transazzjonijiet reali dejjem kienu iktar baxxi miċ-ċifri ta' l-Eurostat. Madankollu, mogħti illi l-importazzjonijiet hekk ivverifikati ma setgħux jittieħdu f'konsiderazzjoni f'termi tal-volum u tal-valur, kellhom jintużaw iċ-ċifri ta' l-Eurostat sabiex jiġu stabbiliti x-xejriet tal-prezzijiet ta' l-importazzjonijiet Ċiniżi.
(33) It-tieninett, it-taħlita tal-prodott esportat mill-esportaturi Ċiniżi lejn il-Komunità tbiddlet matul l-IIP meta pparagunata ma' l-investigazzjoni ta' qabel. Fuq il-bażi ta' l-informazzjoni pprovvduta mill-partijiet interessati li kkoperaw jew ipprovdew lis-servizzi tal-Kummissjoni bit-tagħrif, instab illi, wara l-imposizzjoni tal-miżuri, il-prodott interessat mibjugħ fil-Komunità mill-esportaturi Ċiniżi dejjem kien fih 90 % jew iktar ta' MgO. B'paragun na' dan, matul il-perjodu taż-żmien ta' l-investigazzjoni ta' qabel, l-importazzjonijiet tad-DBM li oriġinat fir-Repubblika Popolari taċ-Ċina b'kontenut ta' MgO iktar baxx minn 90 % irrappreżentaw iktar minn 50 % ta' l-importazzjonijiet totali, jiġifieri l-parti maġġuri rrappreżentat DBM ta' kwalità' iktar baxxa u għalhekk kienet orħos, bil-prezz minimu jiġi kkonsidrat kif jixraq fuq dan il-bażi iktar baxx. Dan għalhekk jindika illi ż-żieda fil-prezz matul l-IIP tista' tiġi spjegata mill-fatt illi l-esportaturi Ċiniżi kienu qegħdin ibigħu peċentwal ta' DBM ta' kwalità ogħla.
(34) Għandu jiġi nnotat ukoll li l-prezzijiet tad-DBM li oriġinat fir-Repubblika Popolari taċ-Ċina fil-Komunità matul il-IIP dejjem kienu orħos mill-prezzijiet kemm tal-produtturi Komunitarji (ara l-premessa 35) u kemm tal-pajjiżi terzi l-oħra (ara l-premessa 59).
(ii) L-imġiba tal-prezzijiet ta' l-esportaturi
(35) Sabiex jeżaminaw l-imġiba tal-prezzijiet ta' l-esportaturi Ċiniżi f'relazzjoni ma' dik ta' l-industrija Komunitarja matul l-IP, u mogħti n-nuqqas ta' koperazzjoni mill-esportaturi Ċiniżi, is-servizzi tal-Kummissjoni wżaw żewġ metodi. L-ewwelnett, fuq il-bażi ta' l-Eurostat, il-prezz ta' l-esportazzjonijiet bil-prezz, l-asikurazzjoni u t-trasport (cif) kien imqabbel mal-prezz medju ppeżat tal-produtturi Komunitarji, aġġustat fil-livell ta' ħiereġ mill-fabbrika, mingħajr ma ingħata każ ta' l-ebda kontenut speċifiku ta' MgO. Fuq dan il-bażi, il-peezzijiet tad-DBM li oriġinat fir-Repubblika Popolari taċ-Ċina nstabu orħos minn dawk ta' l-industrija Komunitarja.
(36) It-tieninett, u minħabba l-bidla fit-taħlita tal-prodott imsemmija hawn fuq (il-pemessa 33), deher b'mod sinifikattiv iktar, sabiex ikun hemm stampa iktar realistika ta' l-imġiba tas-suq ta' l-esportaturi Ċiniżi, li jitqabbel il-prezz ta' l-esportazzjoni bil-prezz l-assigurazzjoni u t-trasport (cif) mal-prezz tad-DBM tal-produtturi applikanti Komunitarji b'kontenut ta' MgO egwali għal 90 % jew ogħla. Fuq il-bażi ta' dan l-avviċinament, il-prezzijiet tal-bejgħ ta' l-esportaturi Ċiniżi kienu tassew orħos b'mod sinifikanti minn dawk ta' l-industrija Komunitarja.
(37) L-iżvilupp tal-prezzijiet tad-DBM għandhom jiġu kkonsidrati wkoll fid-dawl ta' dan li ġej. Fuq il-bażi tat-tagħrif ipprovvdut minn importatur mhux irrelatat irrappreżenta 13 % u 11 % ta' l-importazzjonijiet totali mir-Repubblika Popolari taċ-Ċina lejn il-Komunità fis-snin 1995 u 1996 rispettivament, iż-żieda fil-prezz misjuba għal madwar nofs il-volumi importati meta mqabbla mal-perjodu taż-żmien oriġinali ta' l-investigazzjoni, dehret artifiċjali, kif muri b'dan li ġej. Dan l-importatur xtara d-DBM minn għand esportaturi Ċiniżi bi press orħos mill-prezz minimu ta' ECU 120/tunnellata metrika. Għall-biċċa l-kbira ta' dawn l-importazzjonijiet, kienet midħula għaliha l-clearance tad-dwana mill-klijenti ta' l-importatur mhux irrelatat (jiġifieri l-utenti attwali tal-prodott) fuq il-bażi tal-prezz tal-bejgħ mill-ġdid imħallas minn ta' l-aħħar. F'dan il-prezz tal-bejgħ mill-ġdid, l-importatur mhux irrelatat inkluda ċertu marġini sabiex ikopri l-ispejjeż miġrura fil-Komunità u biex jagħmel qligħ. B'din il-ħidma, imtela l-vojt bejn il-prezz tax-xiri mħallas lill-esportatur Ċiniż u l-prezz minimu. Din il-ħidma fissret illi l-prezz finali ddikjarat lill-awtoritajiet tad-dwana mill-klijent ta' l-importatur kien ogħla mill-prezz minimu, imma l-mekkaniżmu wżat sabiex iwassal għal dan il-prezz finali jikxef ukoll illi d-DBM Ċiniża setgħet tinbigħ fil-Komunità bi prezz orħos mill-ECU 120/tunnellata metrika. F'dan ir-rigward, irid jitqies ukoll illi l-prezz minimu oriġinali kien stabbilit fil-livell tal-prezzijiet tax-xiri ta' l-importaturi/negozjanti u mhux fil-livell tal-prezzijiet tax-xiri ta' l-utenti aħħarija. Il-prattika kummerċjali deskritta hawn fuq għalhekk tidher li taffettwa l-effikaċja attwali tal-miżuri. Il-prattika kummerċjali tista' tispjega wkoll għaliex l-informazzjoni ta' l-Eurostat uriet ċifri ogħla mill-prezzijiet attwali vverifikati matul l-investigazzjoni.
3. Is-sitwazzjoni ekonomika ta' l-industrija Komunitarja
(a) Il-produzzjoni
(38) Il-produzzjoni tad-DBM ta' l-industrija Komunitarja naqset b'madwar 33 % bejn is-sena 1994 u l-IP. Għandu jiġi nnotat illi n-nuqqas fil-produzzjoni kien partikolarment qawwi bejn is-sena 1995 u s-sena 1996 bil-kontrazzjoni tal-konsum tad-DBM fis-suq Komunitarju.
(39) L-investigazzjoni stabbiliet illi matul l-IP l-industrija Komunitarja kienet sfurzata li tibdel it-taħlita tagħha tal-prodott u li tiffoka iktar il-produzzjoni tagħha fuq il-livelli iktar baxxi tad-DBM. Madankollu, issoktat tipproduċi kwantità sinifikanti (madwar 20 %) tad-DBM b'kontenut ta' MgO egwali għal 90 % jew ogħla.
(b) Il-kapaċità tal-produzzjoni
(40) Matul l-IIP, il-kapaċità tal-produzzjoni ta' l-industrija Komunitarja ssoktat stabbli.
(ċ) Il-kapaċità ta' l-utilizzazzjoni
(41) Il-kapaċità ta' l-utilizzazzjoni naqset b'34 % bejn is-sena 1994 u l-IP.
(d) Il-volum tal-bejgħ
(42) Il-volum totali tal-bejgħ ta' l-industrija Komunitarja naqset b'madwar 36 % bejn is-sena 1994 u l-IP. Għandu jiġi muri illi, filwaqt li fis-sena 1995, wara l-imposizzjoni tal-miżuri, l-industrija Komunitarja kellha l-ħila li tibbenefika mid-domanda tiżdied (bl-espansjoni tal-volum tal-bejgħ b'madwar 3 %), fl-IP, minkejja konsum jiżdied ta' 13 % (ara l-premessa 28), naqset milli ssegwi din ix-xejra u l-volum tal-bejgħ naqas b'madwar 23 %.
(e) Is-sehem fis-suq
(43) Is-sehem ta' l-industrija Komunitarja fis-suq Komunitarju naqas b'37 % matul l-IIP. F'dan ir-rigward, għandu jiġi nnotat illi, filwaqt li l-ishma miżmuma mill-industrija Komunitarja fl-investigazzjoni ta' qabel waqgħu minn 30 % fis-sena 1998 għal 15 % fil-perjodu taż-żmien taa' l-investigazzjoni, ix-xejra negattiva battiet wara l-imposizzjoni tal-miżuri ta' kontra d-dumping rivisti fil-preżent.
(f) L-iżvilupp tal-prezzijiet
(44) L-investigazzjoni wriet illi l-prezz medju tal-bejgħ ħiereġ mill-fabbrika tad-DBM tela' bi 23 % matul l-IIP kollu. Madankollu, minkejja din iż-żieda, l-industrija Komunitarja kienet ipprevenuta milli tgħolli l-prezzijiet tagħha għal livell ta' qligħ, kif deskritt hawn taħt (il-premessa 46), u kienet kapaċi biss li taħdem bit-telf.
(45) L-iżvilupp tal-prezzijiet irid jiġi analizzat fid-dawl tal-bidla msemmija hawn fuq fit-taħlita tal-prodott, li ġara matul l-IIP (ara l-premessa 39). Fil-fatt, l-industrija Komunitarja kkonċentrat b'mod progressiv il-produzzjoni tagħha u l-bejgħ tad-DBM ta' livelli iktar baxxi, li huma orħos biex jiġu prodotti u jistgħu jinbigħu bi prezzijiet iktar baxxi, b'detriment għal-livelli ogħla, li jistgħu jkunu ta' qligħ iktar, imma li magħhom l-industrija Komunitarja ma setgħetx tikkompeti minħabba l-pressjoni tal-prezzijiet Ċiniżi. Saħansitra meta kienu qegħdin jogħlew il-prezzijiet ġenerali, ma kienx għalhekk possibbli għall-industrija Komunitarja li tilħaq livell sodisfaċenti fil-prezzijiet.
(g) Il-profitabbiltà
(46) Il-profitabbiltà ta' l-industrija Komunitarja, espressa bħala perċentwal tal-bejgħ nett, għalkemm qiegħda titjieb f'termini assoluti minn (-100) fis-sena 199 għal (-28) fil-IIP, fuq bażi indiċjat, baqa' negattiv matul kważi l-IIP kollu.
(h) L-impjiegi
(47) L-impjiegi fl-industrija Komunitarja naqsu b'31 % matul l-IIP.
(i) L-investimenti
(48) Il-produtturi applikanti Komunitarji żiedu r-rata tagħhom ta' l-investiment b'madwar 78 % matul l-IIP. Għalkemm dawn iċ-ċifri ma għandhomx x'jaqsmu b'mod esklussiv mal-prodott intressat, ġaladarba ma kienx possibbli li jiġu allokati l-investimenti għad-DBM biss, instab illi l-investumenrti kienu fil-biċċa l-kbira ddestinati sabiex jirrazzjonalizzaw iktar il-proċess tal-produzzjoni tad-DBM.
(j) Il-konklużjoni
(49) Wara l-imposizzjoni fis-sena 1993 tal-miżuri kontra d-dumping, u matul l-IIP kollu, is-sitwazzjoni ta' l-industrija Komunitarja ġiet imtejba rigward uħud mill-indikturi ekonomiċi eżaminati. B'mod partikolari, żdied il-prezz medju tagħha tal-bejgħ u naqas it-telf. Saru sforzi ssoktati sabiex jiġi rrazzjonalizzat il-proċess tal-produzzjoni u ntgħamlu investimenti ġodda li juru industrija li għadha vijabbli u ddeterminata li tissokta fil-ħidma.
(50) Madankollu, l-indikaturi ekonomiċi l-oħra ma żviluppawx b'mod favorevoli matul l-IIP. Fil-fatt, l-industrija Komunitarja ma setgħetx iżżid il-produzzjoni, l-utilizzazzjoni tal-kapaċità, il-volumi tal-bejgħ, l-ishma tas-suq u l-impjiegi għal livell sodisfaċenti.
(51) Hywa għalhekk konkluż illi l-industrija Komunitarja għadha f'sitwazzjoni diffiċli.
4. L-impatt ta' l-importazzjonijiet interessati.
(52) L-iżvilupp tas-suq wara l-imposizzjoni tal-miżuri jiżvela illi l-prezz minimu stabbilit fl-investigazzjoni ta' qabel ma kienx hekk li jiskoraġġixxi lill-esportaturi Ċiniżi milli jbigħu fis-suq Komunitarju. Fil-fatt, l-ishma tas-suq ta' l-esportaturi Ċiniżi żdiedu matul il-IIP u l-preżenza tagħhom fis-suq Komunitarju saret, fit-total tagħha, iktar qawwija milli matul il-perjodu taż-żmien ta' l-investigazzjoni ta' qabel. B'żieda ma' dan, għandu jiġi nnotat illi l-industrija Komunitarja tilfet is-sehem tagħha fis-suq bi kważi l-istess kobor li rebħitu r-Repubblika Popolari taċ-Ċina.
(53) F'linja mal-miżuri imposti, il-prezzijiet Ċiniżi ta' l-eportazzjoni żdiedu matul l-IIP korrenti u s-sitwazzjoni tal-prezzijiet fl-industrija Komunitarja dehret tiżviluppa b'mod pożittiv ukoll. Madankollu, kif spjegat fid-dettal iktar ‘il fuq, ma għandux isir enfażi żżejjed fuq din iż-żieda fil-prezzijiet. Dan l-iżvilupp fil-prezzjiiet għandu, maankollu, jidher ukoll fid-dawl, l-ewwelnett tal-bidla tal-posizzjoni minn livelli baxxi għal livelli iktar jiswew tal-MgO midħula għalihom mill-esportaturi Ċiniżi (ara l-premessa 33). It-tieninett, għandu jiġi mfakkar illi din il-bidla fit-taħlita tal-prodott imbuttat lill-industrija Komunitarja biex tnaqqas b'mod progressiv il-volumi tal-bejgħ u l-produzzjoni tal-livelli iktar għolja tad-DBM. Kif spjegat fil-premessa 36, il-pressjoni tal-prezzijiet fuq l-importazzjonijiet interessati waslet biex tagħfas l-iktar fuq il-livelli iktar għolja tad-DBM, li l-industrija Komunitarja ma kellhiex il-ħila li tikkompeti magħhom (ara wkoll il-premessa 45).
(54) B'żieda ma' dan, jidher approprjat li jiġi msemmi l-impatt tas-sistema Ċiniża tal-liċenzi introdotta fis-sena 1994, li fil-biċċa l-kbira x'aktarx li kkontribwiet għaż-żieda fil-prezzijiet Ċiniżi mad-dinja kolla (għad-dettalji ara l-premessi 73, 74 u 75).
(55) L-investigazzjoni wriet iktar minn hekk illi d-dazji ta' kontra d-dumping tħallsu matul l-IP fuq mill-inqas 7 % ta' l-importazzjonijiet totali Ċiniżi tal-prodotti interessati, li jfisser li dawn l-esportazzjonijiet kienu magħmula bi prezzijiet taħt il-prezz minimu.
5. Il-volumi ta' l-importazzjonijiet u l-prezzijiet ta' l-importazzjonijiet minn pajjiżi terzi oħra
(a) Il-volum ta' l-importazzjonijiet u s-sehem tas-suq
(56) Il-volum ta' l-importazzjonijiet tad-DBM minn pajjiżi terzi oħra naqas fl-IIP minn madwar 178500 tunnellata metrika għal madwar 166500 tunnellata metrika fl-IP. Dan huwa ekwivalenti għal tnaqqis ta' madwar 7 %.
(57) L-ishma tas-suq fuq l-importazzjonijiet minn pajjiżi terzi oħra naqas b'żewġ punti perċentwali bejn is-sena 1994 u l-IP. Dan it-tnaqqis huwa mmarkat saħansitra iktar bejn is-sena 1995 u l-IP, saħansitra minkejja li kien hemm żieda preċedenti bejn is-sena 1994 u s-sena 1995, li taqbeż ix-xejra tal-konsum Komunitarju (li kieku l-importazzjoniet kellhom isegwu l-konsum Komunitarju, l-ishma tas-suq kienu jibqgħu stabbli).
(58) Dan ta' hawn fuq juri illi, matul l-IIP, l-esportaturi Ċiniżi kienu kapaċi jikkonsolidaw il-posizzjoni tagħhom fil-Komunità għad-detriment mhux biss ta' l-industrija Komunitarja (ara l-premessa 42), imma tal-pajjiżi terzi wkoll.
(b) Il-prezzijiet tal-bejgħ ta' l-importazzjonijiet minn pajjiżi terzi
(59) Skond l-Eurostat, il-prezz medju ta' l-importazzjonijiet mill-pajjiżi terzi naqas b'9 % fl-IIP. Madankollu l-prezz ta' l-unità kien bejn wieħed u ieħor dejjem ogħla kemm mill-importazzjonijiet li oriġinaw fir-Repubblika Popolari taċ-Ċina u kemm mill-bwjgħ ta' l-industrija Komunitarja.
(60) Fuq il-bażi ta' hawn fuq, huwa kkonsidrat illi l-importazzjonijiet tal-prodott interessat mill-pajjiżi terzi ma kellu l-ebda impatt sinifikanti fuq is-sitwazzjoni ekonomika ta' l-industrija Komunitarja.
6. Il-konklużjonijiet
(61) Minkejja l-miżuri fis-seħħ, minħabba l-pressjoni ssoktata tal-prezzijiet eżerċitata mill-esportaturi Ċiniżi, l-industrija Komunitarja baqgħet f'kondizzjoni ekonomika diffiċli. Din il-pressjoni tal-prezzijiet ippreveniet lill-industrija Komunitarja milli tirkupra mill-effetti tal-prattiċi tad-dumping ta' qabel u ta' dawk li għadhom għaddejja. F'dan ir-rigward għandu jiġi nnotat illi tnejn mill-erba' produtturi Komunitarji li kienu jirrappreżentaw lill-industrija Komunitarja fl-investigazzjoni ta' qabel diġà waqfu l-attivitajiet tagħhom matul il-proċediment ta' qabel, bi twassil għal telf sinifikanti ta' l-impjiegi. Madankollu, l-investigazzjoni stabbiliet illi, kif muri mill-investimenti tagħhom, il-bqija ta' l-industrija Komunitarja għadha vijabbli u mhix lesta li tabbanduna dan is-segment tal-produzzjoni.
G. IL-PROBABBILTÀ TAR-RIKORRENZA TAL-ĦSARA
1. L-analiżi tas-sitwazzjoni tar-Repubblika Popolari taċ-Ċina
(62) Għalbiex jiġi smat l-effett probabbli tat-temma tal-miżuri fis-seħħ, u filwqt li jitqies li l-industrija Komunitarja għadha f'sitwazzjoni ekonomika diffiċli, ġew ikkonsidrati l-elementi li ġejjin:
(a) Ir-riservi, il-kapaċità tal-produzzjoni, l-utilizzazzjoni tal-kapaċità u l-ħażniet
(63) Fin-nuqqas ta' koperazzjoni mill-esportaturi Ċiniżi, l-analiżi kienet imsejsa fuq it-tagħrif ipprovvdut fl-ilment kif ukoll fuq it-tagħrif miksub minn rivisti speċjalizzati u studji tar-riċerka tas-suq.
(64) F'dak li jirrigwarda l-manjeżit, skond is-sorsi msemmija hawn fuq, ir-Repubblika Popolari taċ-Ċina għandha l-ikbar riserva misjuba għal pajjiż individwali, li tgħodd għal 17,3 % tar-riservi mad-dinja kollha.
(65) Skond l-istess sorsi, il-kapaċitàa tal-produzzjoni tal-manjeżja fir-Repubblika Popolari taċ-Ċina matul l-aħħar snin kienet ta' madwar 2500000 tunnellata metrika fis-sena, li minnhom 1700000 tunnellata metrika tad-DBM. Dan ifisser illi r-Repubblika Popolari taċ-Ċina tgħodd għal 28 % tal-kapaċità tal-produzzjoni fid-dinja kollha tad-DBM.
(66) F'dak li jirrigwarda l-utilizzazzjoni tal-kapaċità u l-ħażniet, ma sata' jinkiseb l-ebda tagħrif ta' min joqgħod fuqu minħabba n-nuqqas tal-koperazzjoni minn kull parti Ċiniża.
(67) Fuq il-bażi tal-pubblikazzjonijiet speċjalizzati u r-rivisti disponibbli u mogħti d-daqs biss tar-riservi tal-materja prima u l-kapaċità tal-produzzjoni, ġie konkluż illi jeżisti potenzal konsiderevoli għall-esportaturi Ċiniżi li jgħollu l-volumi tal-produzzjoni u ta' l-esportazzjonijiet tagħhom lejn il-Komunità fil-ġejjieni.
(b) L-esportazzjonijiet Ċiniżi lejn pajjiżi terzi
(68) Is-servizzi tal-Kummissjoni analizzaw ukoll, fuq il-bażi ta' l-istatistiċi kummerċjali tad-Dipartiment tal-Kummerċ ta' l-Istati Uniti ta' l-Amerika, l-esportazzjonijiet tad-DBM li oriġinat fir-Repubblika Popolari taċ-Ċina lejn l-Istati Uniti ta' l-Amerika, wieħed mis-swieq ta' l-importazzjoni l-iktar importanti għar-Repubblika Popolari taċ-Ċina. Dawn l-importazzjonijiet kienu ta' 77 % ta' l-importazzjonijiet tad-dinja kollha tad-DBM fl-Istati Uniti ta' l-Amerika fis-sena 1998.
(69) Il-volum totali ta' l-esportazzjonijiet li oriġina fir-Repubblika Popolari taċ-Ċina lejn l-Istati Uniti ta' l-Amerika tala' minn madwar 263000 tunnellata metrika fis-sena 1994 għal madwar 292000 tunnellata metrika fis-sena 1998, żieda ta' 11 %, u laħaq il-quċċata ta' iktar minn 320000 tunnellata metrika fis-sena 1995. Rigward il-prezzijiet, il-prezzijiet tal-bejgħ bil-prezz, l-assigurazzjoni u t-trasport (cif) żdiedu minn levell ta' ECU 88/tunnellata metrika fis-sena 1994 għal ECU 117/tunnellata metrika fil-IP, jiġifieri żieda ta' 33 %.
(70) L-investigazzjoni wriet analoġija fl-imġiba Ċiniża fl-Istati Uniti ta' l-Amerika u fil-Komunità. Fiż-żewġt iswieq. il-prezzijiet Ċiniżi kienu b'mod ġenerali fost l-orħos meta mqabbla ma' l-importazzonijiet mill-pajjiħi terzi kollha, u dan matul l-IIP kollha.
(71) Il-prezz imsemmi hawn fuq ta' ECU 117/tunnellata metrika fil-IP huwa 23 % orħos mill-prezz Ċiniż mitlub fil-Komunità matul l-istess perjodu taż-żmien u 2,5 % orħos mill-prezz massimu stabbilit mill-miżuri preċedenti għall-Komunità.
(72) Minn dan ta' hawn fuq, jista' jiġi konkluż illi, fin-nuqqas tal-miżuri, il-prezzijiet Ċiniżi setgħu potenzalment jaqgħu mill-inqas għal livelli li jistgħu jitqabblu mal-prezzijiet għall-importazzjonijiet fl-Istati Uniti.
(ċ) Is-sistema Ċiniża tal-liċenzi
(73) F'April 1994, il-MOFTEC (il-Ministeru tal-Kummerċ Barrani u l-Koperazzjoni) u s-CCCMMC (il-Kamra tal-Kummerċ Ċiniża ta' l-Importaturi u l-Esportaturi tal-Metalli, il-Minerali u l-Kimiċi) daħħlu sistema ta' liċenzi ta' l-esportazzjoni għall-esportazzjonijiet kollha ta' ċerti minerali, li hija ekwivalenti għal kwota ta' l-esportazzjoni u s-sistema tat-taxxi. Il-kwalitajiet differenti tal-manjeżja, inkluża d-DBM, ġew koperti b'din is-sisema tal-liċenzi. Fis-sena 1997, 18-il kumpannija Ċiniża rċevew liċenza sabiex jesportaw il-manjeżja sa volum massimu ta' 2 Mio tunnellati metriċi fir-ronda ta' l-offerti għal-liċenzi u t-tunnellaġġ metriku. Il-piż tal-liċenza ammonta għal USD 30/tunnellata metrika (ECU 26,5/tunnellata metrika) fis-sena 1997 u żdied għal USD 40/tunnellata metrika (ECU 36,6/tunnellata metrika) fis-sena 1998. Dan jimplika illi, jekk jiġi sodisfatt il-prezz minimu ta' ECU 120/tunnellata metrika, il-prezz attwali ta' l-esportazzjoni tad-DBM lejn il-Komunità mingħajr liċenza jkun ta' ECU 83,4/tunnellata metrika. Skond l-Eurometaux, il-Provinċja ta' Liaoing. fejn jinsabu l-biċċa l-kbira tal-produtturi, introduċiet fis-sena 1995 taxxa lokali fuq l-esportazzjni li fis-sena 1997 ammontat għal USD 15,7 %/tunnellata metrika (ECU 14,4/tunnellata metrika). B'konsegwenza ta' dan il-prezz attwali tal-bejgħ fil-Komunità, meta tinqata' t-taxxa lokali wkoll, tbaxxa sa ECU 69,4/tunnellata metrika.
L-Eurometaux tippretendi illi s-sistema Ċiniża tal-liċenzi għall-manjeżit u għalhekk għad-DBM tista' tiġi abolita malajr u argumentat illi l-esportazzjonijiet tad-DBM li oriġinat fir-Repubblika Popolari taċ-Ċina jistgħu, b'konsegwenza ta' l-abolizzjoni, jiżdiedu fil-volum u jnaqqsu l-prezz b'mod konsiderevoli, jekk ma jissoktawx il-miżuri ta' kontra d-dumping.
(74) F'dan ir-rigward għandu jiġi nnotat illi l-analiżi tas-sistema mwettqa tal-liċenzi, mogħti l-ammont sinifikanti tal-piżijiet tal-liċenzi, tissottolinja l-potenzal ta' l-esportaturi Ċiniżi li jbigħu d-DBM fil-Komunità bi prezzijiet baxxi ħafna.
(75) Iktar minn hekk, minħabba l-fatt illi s-sistema deskritta hawn fuq hija mmexxija b'mod awtonomu mill-gvern tal-pajjiż esportatur, huwa kkonsidrat illi l-eżistenza jew l-abolizzjni tagħha ma jista' jkollhom l-ebda effett fuq id-deċiżjoni ta' l-istituzzjonijiet Komunitarji jekk jerġax jiġri jew le d-dumping ta' ħsara fin-nuqqas tal-miżuri.
2. Il-konklużjonijiet dwar ir-rikorrenza tal-ħsara
(76) Minħabba dan ta' hawn fuq, jiġifiei l-fatturi li ġejjin:
- minkejja l-miżuri fis-seħħ, l-industrija Komunitarja għadha f'sitwazzjoni ekonomika diffiċli;
- l-importazzjonijiet Ċiniżi għadhom iżommu posizzjoni qawwija b'mod eċċezzjonali fuq is-suq Komunitarju u jsiru bi prezzijiet tad-dumping u baxxi;
- il-prezzijiet li l-esportaturi Ċiniżi jistgħu jitolbu fin-nuqqas ta' miżuri kontra d-dumping huma potenzalment baxxi ħafna jekk jiġu kkonsidrati, minn banda waħda, il-prezzijiet bl-esklużjoni tal-piżijiet li jirriżultaw mis-sistema Ċiniża tal-liċenzi, u, mill-banda l-oħra, l-imġiba Ċiniża fis-suq ta' l-Istati Uniti, fejn il-prezzijiet dejjem kienu orħos milli fil-Komunità;
- ir-riservi kbar tal-matereja prima u l-kapaċitajiet kbar Ċiniżi li jisfruttaw il-materja prima jagħtu indikazzjoni illi l-esportaturi Ċiniżi għandhom il-potenzal li jkabbru l-produzzjoni tagħhom u/jew il-volumi ta' l-esportazzjonijiet;
- saħansitra minkejja li kien fis-seħħ prezz minimu, f'numru ta' każijiet saru transazzjonijiet taħt il-prezz minimum, ingħatat indikazzjoni illi l-esportaturi Ċiniżi huma kapaċi għal kollox li jbaxxu l-prezzijiet tagħhom;
Fuq dan il-bażi huwa konkluż illi, jekk jitħassru l-miżuri, teżisti l-probabbiltà tar-rikorrenza tal-ħsara.
H. L-INTERESS KOMUNITARJU
1. Daħla
(77) Skond l-Artikolu 21 tar-Regolament Bażiku, ġie eżaminat jekk prolongazzjoni tal-miżuri eżistenti kontra d-dumping tkunx kontra l-interessi ġenerali Komunitarji. Kif jiġi stabbilit l-interess Komunitarju kien imsejjes fuq apprezzament ta' l-interessi varji kollha involuti, jiġifieri dawk ta' l-industrija Komunitarja, l-importaturi u n-negozjanti kif ukoll l-utenti tal-prodot interessat.
(78) Sabiex jiġi stmat l-impatt probabbli tal-kontinwazzjoni jew tan-nuqqas tal-kontinwazzjoni tal-miżuri, il-Kummissjoni talbet tagħruf minn għand il-partijiet kollha interessati msemmija hawn fuq. Il-Kummissjoni bagħtet kwestjonarji lil tnax-il impotatur u mienja u sebgħin utent tal-prodott taħt konsiderazzjoni. L-ebda importatur ma wieġeb il-kwestjonarju, saħansitra għalkemm tnejn minnhom ipprovvdew xi tagħrif. Rigward l-utenti, tnejn minnhom wieġbu ll-kwestjonarju u l-informazzjoni ġiet ivverifikata.
(79) Għandu iġi mfakkar illi, fl-investigazzjoni ta' qabel, l-adozzjoni tal-miżuri kienet ikkonsidrata li ma tmurx kontra l-interess Komunitarju. Iktar minn hekk, għandu jiġi nnotat illi l-investigazzjoni preżenti hija rivista, li b'hekk tanalizza sitwazzjoni li fiha l-miżuri kontra d-dumping diġà jinsabu fis-seħħ. B'konsegwenza ta' dan, il-ħin u n-natura ta' l-investigazzjoni preżenti jippemettu l-istima ta' kull impatt mhux mistħoqq li sata' kelllhom il-miżuri korrenti kontra d-dumping fl-imgħoddi fuq il-partijiet interessati.
(80) Fuq dan il-bażi kien eżaminat jekk, minkejja l-konklużjonijiet dwar il-kontinwazzjoni u r-rikorrenza ta' dumping ta' ħsara jeżistux raġunijiet kosteinġenti li jwasslu għall-konklużjoni li mhux fl-interess Komunitarju li jinżammu l-miżuri f'dan il-każ partikolari.
2. L-interesssi ta' l-industrija Komunitarja
(81) Huwa kkonsidrat illi mingħajr ma jinżammu l-miżuri kontra d-dumping stabbiliti fl-investigazzjoni preċedenti, x'aktarx li jerġa' jiġri d-dumping ta' ħsara u s-sitwazzjoni diġà fraġili ta' l-industrija Komunitarja tmur iktar mill-ħażin għall-agħar.
(82) Kif muri hawn fuq, l-industrija Komunitarja ġiet affettwata mill-importazzjonijiet bi prezzijiet baxxi tad-DBM li oriġinat fir-Repubblika Popolari taċ-Ċina matul il-IIP. Huwa għalhekk ikkonsidat illi ma ntlaħaqx il-għan tal-miżuri kontra d-dumping taħt ir-rivista, jiġifieri li tiġi stabbilita mill-ġdid il-kompetizzjoni ġusta fis-suq Komunitarju bejn l-industrija Komunitarja u l-produtturi Ċiniżi.
(83) Għalkemm l-industrija Komunitarja kienet qiegħda tagħmel sforzi konsiderevoli għalbiex ittejjeb il-produttività tagħha dawn l-aħħar snin, f'attentat li tbaxxi l-ispejjeż tagħha tal-produzzjoni u li ttejjeb il-kompetittività tagħha, ma kellhiex il-ħila li żżid il-qligħ tagħha għal livell raġjonevoli matul il-IIP, u, barra minn hekk, l-impjiegi naqsu bis-sħiħ. Iktar minn hekk, żewġ produtturi Komunitarji fil-Greċja li ħadu sehem fl-investigazzjoni ta' qabel, temmew l-attivita tagħhom.
(84) Madankollu, l-investigazzjoni xorta waħda stabbiliet illi l-industrija Komunitarja hija vijabbli, u dan ġie kkonfemat b'mod partikolari mir-rata konsistenti tagħha ta' investiment matul il-IIP. Iktar minn hekk, l-isforzi midħula għalihom sabiex jiġi rrazzjonalizzat il-proċess tal-produzzjoni wrew illi l-industrija Komunitarja hija ddeterminata li ma tabbandunax dan is-segment tal-produzzjoni.
(85) Mogħti dan ta' hawn fuq, jidher meħtieġ li jittawlu l-miżuri eżistanti sabiex iżommu ‘l bogħod l-effetti negattivi ta' l-importazzjonijiet tad-dumnping li jistgħu jipperikolaw l-eżistenza ta' l-industrija Komunitarja u b'konsegwenza dan numru ta' impjiegi. Irid jiġi kkonsidrat ukoll illi jekk l-industrija Komunitarja tisparixxi, ikun hemm ukoll impatt negattiv fuq l-industrija iktar ‘l isfel fis-sengħa, ġaladarba dan ta' l-aħħar jara l-għażla tiegħu tal-fornituri mnaqqas b'mod sinifikanti.
3. L-interessi ta' l-importaturi
(86) L-ebda wieħed mill-importaturi li ma kellhomxmhux irrelatat ma wieġeb il-kwestjonarju mibgħut mill-Kummissjoni. In-nuqqas ta' koperazzjoni huwa fih innifsu indikazzjoni li dan is-settur ma sofra l-ebda effett negattiv sostanzjali fuq is-sitwazzjoni ekonomika tiegħu b'riżultat tal-miżuri. Dan huwa kkonfermat mill-fatt li l-importaturi ssoktaw jikkumerċjaw il-podott interessat, saħansitra billi għollew il-volum importat matul il-IIP.
(87) Huwa għalhekk konkluż illi s-sitwazzjoni ekonomika ta' l-importaturi tal-prodott interessat ma ġietx influwenzata b'mod negattiv bl-imposizzjoni tal-miżuri kontra d-dumping bħalissa fis-seħħ. Huwa għalhekk mhux probabbli wkoll illi kontinwazzjoni tal-miżuri jwasslu għal deterjorazzjoni tas-sitwazzjoni ekonomika tagħhom fil-ġejjieni.
4. L-interessi ta' l-utenti
(88) L-utenti tal-prodott taħt konsiderazzjoni, jiġifieri l-industrija ‘l isfel fis-sengħa, huma podutturi refrattorji. Tnejn biss wieġbu l-kwestjonarju mibgħut lilhom minn fost is-seba' u tmenin utent. Bl-istess mod bħall-importaturi, il-livell baxx tal-koperazzjoni huwa fih innifsu indikazzjoni li dan is-settur ma sofra l-ebda effett negattiv sostanzjali fuq is-sitwazzjoni ekonomika tiegħu b'riżultat tal-miżuri. Għalkemm ir-rappreżentattività taż-żewġ kumpanniji li kkoperaw hija kimitata rigward l-industrija ‘l isfel fis-sengħa, ġaladarba waħda xtrat biss madwar 2 % tad-DBM totali importat mir-Repubblika Popolari taċ-Ċina ġewwa l-IIP, u l-oħra xtrat, mill-bidu tas-sena 1997, inqas minn 1 %, kien ivvalutat l-impatt tal-miżuri fis-seħħ fuq is-sitwazzjoni tagħhom.
(89) F'dan ir-rigward, l-investigazzjoni stabbiliet illi l-utenti ssokktaw, u f'xi każijiet saħansitra bdew, jimportaw id-DBM li toriġina fir-Repubblika Popolari taċ-Ċina minkejja l-miżuri fis-seħħ. Għalhekk, dawn il-miżuri ma jikkostitwixxux deterrent lill-podutturi tar-refrattoriji li jwassluhom li jibdlu s-sorsi tagħhom tal-provvista. Filwaqt li d-DBM tikkostitwixxi parti minn-nefqa tar-refrattoriji, iż-żieda fil-prezz ta' l-importazzjonijiet Ċiniżi ma kenitxx fid-dieher hekk għoli li tikkonstitwixxi inkonvenjenza.
(90) Ta' min jinnota illi l-prezz ta' l-importazzjonijiet tad-DBM għal utent lokat fil-Finlandja kważi rdoppja wara li l-Finlandja ingħaqdet mnal-Komunità Ewropea. Madankollu, dan issokta jixtri d-DBM li toriġina fir-Repubblika Popolari taċ-Ċina. Jistgħu jinġibdu żewġ konlużjonijiet minn dan:
(a) il-miżuri kienu effettivi rigward żieda fil-prezzijiet ta' l-importazzjonijiet li joriġinaw fir-Repubblika Popolari taċ-Ċina;
(b) il-prezz riżultanti, imqabbel mal-prezz impost fil-bqija tal-Komunità, issokta jkun kompetittiv.
(91) Fuq il-bażi ta' dan ta' hawn fuq, jista' jiġi maqtugħ barra illi l-miżuri kontra d-dumping kellhom influwenza negattiva sinifikanti fuq is-sitwazzjoni tal-prezzijiet u fuq il-profitabbiltà ta' l-utenti tal-prodott taħt konsiderazzjoni.
(92) Kif muri hawn fuq (fil-premessi 29 u 30), ir-riżultat tal-miżuri kontra d-dumping fis-seħħ ma wasslux għall-għeluq tas-suq Komunitarju rigward l-importazzjonijiet, imma ikar minn hekk għalbiex jikkumbattu l-prattiċi inġusti tal-kummerċ u għalbiex jgħawġu l-effetti ta' l-importazzjonijiet mixtrija bi prezzijiet baxxi. Fil-fatt, kif imsemmi hawn fuq, l-importazzjonijiet mir-Repubblika Poplai taċ-Ċina żdiedu b'10 % matul il-IIP.
Ġaladarba l-miżuri ilhom fis-seħħ għal ċertru perjodu taż-żmien u jibqgħu jinżammu fl-istess livell, jista' jiġi konkluż illi dan ma jimplika l-ebda deterjorazzjoni fis-sitwazzjoni ta' l-utenti.
5. Il-konklużjoni fl-interess Komunitarju
(93) Minn banda waħda, kontinwazzjoni tal-miżuri kontra d-dumping fis-seħħ x'aktarx li tirriżulta fi prezz stabbli għad-DBM fis-suq Komunitarju. Jekk l-industrija Komunitarja titħalla mingħajr ebda protezzjoni kontra d-dumping, l-effett ta' l-importazzjonijiet mixtrija bi prezzijiet baxxi mhux biss idgħajfu l-posizzjoni tagħha imma saħansitra jistgħu jwassluwha li tisparixxi. Mill-banda l-oħra, fl-imgħoddi, il-miżuri eżistenti jidhru li ma kellhom l-ebda effetti negattivi sinifikanti fuq is-sitwazzjoni ekonomika ta' l-utenti u ta' l-importaturi. Kull żieda fil-prezzijiet, jekk ikun hemm minnha, għall-utenti li tirriżulta mill-imposizzjoni ta' miżuri kontra d-dumping, fuq il-bażi tat-tagħrif miġbur matul l-investigazzjoni korrenti, ma tidhirx li hija sproporzjonata meta pparagunata mal-benefiċċju għall-industrija Komunitarja miksub bit-tneħħija tat-tagħwiġ tas-suq ikkawżat mill-importazzjonijiet mixtrija bi prezzijiet baxxi.
(94) Huwa għalhekk konkluż li ma jeżistu l-ebda raġunijiet kostrinġenti kontra l-prolongazzjoni tal-miżuri eżistenti kontra d-dumping.
I. IL-MIŻURI KONTRA D-DUMPING
(95) Il-partijiet kollha interessati ġew imgħarrfa bil-fatti u l-konsiderazzjonijiet essenzali li fuq il-bażi tagħhom hija msejsa ż-żamma tal-miżuri eżistenti. Kienu konċessi perjodu taż-żmien li fih kellhom jagħmlu r-rappreżentazzjonijiet sossegwenti għall-iżvelar. Ma ġew irċevuti l-ebda kummenti.
(96) Minn dan ta' hawn fuq isegwi illi, kif ipprovvdut bl-Artikolu 11(2) tar-Regolament Bażiku, għandhom jinżammu d-dazji varjabbli kontra d-dumping f'għaqda mal-prezz minimu ta' ECU 120/tunnellata metrika fuq l-importazzjonijiet tad-DBM li toriġina fir-Repubblika Popolari taċ-Ċina, imposti bir-Regolament (KE) Nru 3386/93,
ADOTTA DAN IR-REGOLAMENT:
Artikolu 1
1. Huea hawnhekk impost dazju definittiv kontra d-dumping fuq l-importazzjonijiet tal-manjeżja maħruqa mejta (issinterizzata) li jidħlu fil-kodiċi tan-NM 25199030 u li toriġina fir-Repubblika Popolari taċ-Ċina.
2. L-ammont tad-dazju għandu jkun id-differenza bejn EUR 120/tunnellata meterika u l-prezz nett ħieles fuq il-fruntiera Komunitarja qabel il-clearance tad-dwana. jekk il-prezz ta' l-aħħar ikun orħos.
3. Għajr jekk speċifikat xorta oħra, għandhom japplikaw id-disposizzjonijiet fis-seħħ li jirrigardaw id-dazji u prattiċi oħra tad-dwana.
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta' Frar 2000.